maintext:
/Поглед.инфо/ Интервю на Десислава Пътева с д-р Мохд Абуаси, директор на Центъра за близкоизточни изследвания
Д-р Абуаси, как гледате на покушението срещу руския посланик в Турция, което се случи само ден преди срещата на външните министри на Иран, Русия и Турция? Какво послание смятате, че са целели да изпратят хората, които стоят зад това убийство?
Това събитие идва в контекста на срещата за Сирия, която се проведе между Иран, Русия и Турция. Целта е ясна – да навреди на руско-турските отношения. Напоследък Ердоган ядоса много хора в Западна Европа и в Щатите, като иззе тяхната роля в политическото решаване на конфликта в Сирия заедно с руснаците и иранците.
Трябва да се проведе разследване дали полицаят е от хората на Гюлен, както го обвинява Ердоган, в което много се съмнявам, а също и дали е работил под инструкциите на някои служби. Много е рано да се каже точно за какво става дума. Твърдеше се, че е уволнен. Щом е уволнен, защо не са отнели полицейската му карта? Той е влязъл с нея. Откъде е получил информацията, че посланика ще бъде там? Явно не е влязъл така спонтанно, проучил е нещата. Трябва да се провери кой стои зад този атентат.
Вие имате ли предположение кой е поръчал това убийство?
От чисто политическа гледна точка трябва да се види кой има интерес от такъв атентат. Тези, които имат интерес от такъв атентат, са ЦРУ и САЩ. Западна Европа също не харесва темпото на развитие на руско-турските отношения. Оказа се, че Ердоган е най-силната личност, която може да влияе върху терористите. Той водеше преговори от тяхно име с руснаците за евакуацията на тези терористи и техните семейства от Алепо, той има най-голямо влияние върху групировките в Сирия. Американците подписаха многократно договори с руснаците по отношение на терористите, които не можаха да изпълнят. Сигурен съм в това, защото влиянието на американците върху тези групировки в Турция, особено върху ислямистките организации, се намали много. Ердоган се оказа личността, която може да влияе върху тях и да взема решения вместо тях.
Миналата седмица бе постигнато споразумение за прекратяване на огъня между бунтовниците и силите на Асад, но само няколко часа по-късно се появи съобщение, че сирийската армия ще продължи военните операции в Алепо. Като причина за това се изтъкна, че бунтовниците са нарушили примирието. Каква е ситуацията в Алепо в момента?
В Алепо се води война на две нива. Едната война е на пропагандно и политическо ниво, в която участват най-големите световни медии, а другата е тази, която се води на бойното поле. За тези, които не знаят – град Алепо е най-големият град в Сирия. Източната му част попадна в ръцете на бунтовниците, основно на „Ан Нусра”. Западната част стана обект на кръстосан огън между терористите в източната част и терористите в околността. От една-две години ни надуват главите, че тези, които живеят в западната част, са около 1,5 млн. души, както и че в източната част живеят 400 000 души. Тази битка свърши, армията вече има пълен контрол. Цифрите се виждат ясно. В западната част живееха 120 000 души. В последния месец от източната част към районите на режима, подпомогнати от руснаците и силите на „Хизбула”, излязоха 108 000 души. Там останаха 10 000-15 000 души, които са евакуирани по тази сделка, сред които има и между 4000 - 4500 терористи и техните семейства. Това са техни цифри, не са наши. Предстои това да се уточни.
Ако Ердоган не беше подписал договор с руснаците, сирийската армия със своите съюзници щеше да приключи битката за 24 часа, тоест нямаше да има такава сделка и щяха да избият тези 4500 терористи. Но по неразбираеми за мен причини, най-вероятно те са политически, руснаците подписаха с Ердоган такава сделка за евакуацията на тези терористи. Сирийската армия и съюзниците им от „Хизбула” отказаха да приемат тази сделка, но трябваше да се съгласят под натиска на руснаците. Затова казаха: „Ние имаме други две села, които се казват Кафрая и Фуаа, които са обкръжени от всички страни от терористите повече от една година. Там има цивилни хора, които са пострадали и трябва да бъдат лекувани”. Имаше спор за един-два дни, после турците подписаха. Това, което прави впечатление е, че Ердоган през цялото време говори от името на терористите. Сделката не беше направена между сирийците и руснаците, а беше подписана от Ердоган и руснаците, които представляват режима и съюзниците му. Друга тема е защо Ердоган прави това чак сега, след като хората се оплакваха в продължение на две години.
Автобусите отидоха там, откъдето трябва да се евакуират терористите. Други автобуси трябваше да евакуират хората от тези две села, които са около 4500 души. Част от „Ан Нурса” спряха евакуацията на тези цивилни от двете села, изгориха седем автобуса. Спря се евакуацията и на тези терористи. Ако не бяха спрели, щяха да ги избият до един. Тези 4500 души, които се евакуираха от тези две села, отидоха в същите лагери, в които са евакуирани хората от източната част – тези 108 000 цивилни, които играеха ролята на заложници, на жив щит на терористите. Те не тръгнаха към Турция, нито към Франция, а тръгнаха към режима, което само по себе си е показателно.
По медиите видяхме една кампания, за каквато в живота си не съм чувал – хората гладували, нямало упойки. Не забелязах хората, които излязоха от там, да са слаби, всички бяха здрави. Истината е, че терористите взимат за себе си всички помощи, които влизат в страната. Ние успяхме да снимаме доста складове, пълни с храна и лекарства. Даже имаше два рентгена, с каквито дори режимът не разполага в Западен Алепо. Пълно е с провизии, но не ги дават на цивилните. Нали не си представяте, че при война в един град, където има толкова цивилни, сред тях няма да има жертви? Но да се говори за цивилните жертви само от едната страна и да не се говори за десетте хиляди души в западната част... Ние бяхме свидетели на това как една ракета уби три жени – една от тях изгоря с детето си в кола. Това беше ракета, произведена в България, която дойде от страната на терористите. Не се говори за това, а гледаме клипове. След като приключиха със сраженията, в източната част нямаше нито една медия. Там няма ток, няма интернет. Контактът беше чрез сателит. Тези клипове кой ги праща? Хората по домовете ли ги пращат?
Имате предвид клиповете, които се появиха в социалните мрежи, на активисти, които заявяваха, че това са техните последни послания към света, защото очакват да загинат?
Тези клипове кой ги снима и как са ги изпратили навън? Ние в Западен Алепо опитахме да изпратим 3-минутен клип до една телевизия, а ни отне два часа. Няма ток, няма интернет. Това били последните им дни, но намериха време да снимат клипове. От коя организация са, как са ги изпратили? Имат адреса на CNN? Тези клипове, които са разпространени по социалната мрежа, до един бяха изпратени до медиите от самите терористи. Те наричат себе си активисти. В тези райони какъв активист може да бъдеш? И къде сега са тези активисти? Повече не ги видяхме. Ето, Алепо вече се освободи. Кои са тези хора? Къде се намират? В крайна сметка защо черпим информация от самите терористи? Дори видях един клип, в който уж бяха събрали децата от сиропиталище. Такова сиропиталище в Алепо няма – нито в западната, нито в източната част. А как са ги събрали, облечени хубаво... Да кажат колко са жертвите.
Може ли да се направи такава равносметка? Освен жертвите, колко са ранените в този конфликт от неговото начало досега?
В Западен Алепо жертвите във войната са над 10 000 души, а ранените са 100 000, от които 50% са с увреждания. В източната част се говори за 7000 души, но дори и тази цифра не е установена. Разбира се, паднаха цивилни жертви. Но защо не се снима какво се случва в западната част и как ракетите убиват хора. А медиите, които отразяват събитията, защо вземат информация само от терористите, т.е. „активистите”. Бях там, имаше хора от CNN, от BBC, от CBS и други западни медии. Движихме се известно време с тях и видях как работят. В един ден от източните райони излязоха 18 000 души. Ние бяхме там и снимахме заедно с всички останали. Всички до един казват: „Терористите не ни пуснаха”. Защо никой не говори за шестте коридора, които бяха отворени от началото на войната досега, за да могат цивилните да излязат. Ако ги питате защо не са излезли, ще ви кажат: „Терористите стреляха срещу нас, когато се опитвахме да излизаме”. Това никой не го отразява. Те снимаха тези складове, които са пълни с медикаменти още в първия ден, но не ги пуснаха. В западната част всеки ден падаха ракети върху цивилните и убиваха хора. Само за един ден 26 души бяха загинали. Никой не говори за това. За какво става дума? Аз знам за какво става дума. Американците и французите ги е грижа за техните терористи. Те са вложили милиарди долари в тази война. Само българските оръжия, които ние видяхме, са за стотици милиони, и то само в девет склада.
Каква е схемата, по която терористите се снабдяват с тези български оръжия?
Схемата е следната. Още през 2014 г. казах, че оръжията, които продаваме за Катар и за Саудитска Арабия, отиват при терористите или през Йордания, или през Турция. И тогава се позовах на това какво е било количеството, в колко часа са тръгнали от Летище „София“, какви полети е имало, кои компании са товарили и т.н. Хората тук не го приеха сериозно, но в момента имаме 4000 ракети „Град”, произведени между юни и ноември 2015 г. в Лясковец. Трябва някой да пита на кого са продали тези оръжия, как са попаднали там. Ние снимахме тези оръжия, така че спокойно можем да им покажем каквото искат. Как са попаднали в ръцете на „Ан Нусра”, която е в списъка на терористичните организации, включително и на САЩ?
Твърди се, че българите ги продават на американски фирми, а американците ги пращат към Саудитска Арабия.
Американските фирми са посредник, на който Саудитска Арабия плаща. Една от тях е „Долориан Кепитал” собственост на един американски арменец. Има и други фирми, като някои от тях работят с Пентагона, а други фирми работят с ЦРУ. Но тези, които финансират всички тези сделки, са Саудитска Арабия и Катар, а другите са само посредници. И някои от нашите също са посредници. При индустрия с такива обеми трябваше да сме много богата държава. Трябва да се провери къде отиват тези пари. Трябва да се види какви са били цените и кой какво е платил. Защо тази тема е табу в България? Трябва да ви кажа, че ние пращаме оръжие и в Джибути, и в Камерун. Отново Саудитска Арабия ги купува. Тя има база в Джибути, където после въоръжават просаудитските сили в Йемен, като част от тях отново са терористи от „Ал Кайда”. Тази тема е дълга и широка.
Да се върнем към Алепо. Защо имаше такъв невиждан интерес от началото на сирийската криза? Битката за Алепо е знак, че краят на войната приближава. Алепо е политическа карта, която беше в ръцете на Турция и съюзниците на терористите. Сега изгубиха тази карта. Няма нито голям, нито малък град, който да е в ръцете на терористите, освен Идлиб. Ако говорим за Латакия, Тартус, Хама, Хомс, Дамаск, вече и Алепо, Дараа – в по-голямата част от тях вече няма терористи. Терористите останаха в Идлиб и в източната част на Дамаск, където отвсякъде са обкръжени и не представляват вече никаква стратегическа опасност. Според мен до два-три месеца и там ще започнат да предават оръжията си. Повечето от тях са местни, а тези, които не са, ще искат да отидат в Идлиб при своите братя там. Финалната битка ще бъде в Идлиб. Засега руснаците, сирийците и техните съюзници, не нападат Идлиб, защото събират терористите чрез сделки, както се случи в Алепо и в Югозападен Дамаск, в Хомс и на други места. До няколко месеца ще започне главната битка в Идлиб, където можем да очакваме по-голяма пропагандна кампания от тази за Алепо, защото това ще е краят на войната. Американците и техните съюзници ще я изгубят.
Смятате ли, че подходът на САЩ в Близкия изток ще се промени, след като новоизбраният президент Доналд Тръмп застане на своя пост?
Ще Ви кажа само едно – няма значение дали Обама или Тръмп е президент, американците се провалиха в Сирия. Дори Обама го призна в последните си речи. Те не контролират нищо. Дори терористите, които останаха в Сирия, не слушат американците. По-голямата част от тях в Алепо и Идлиб слушат Ердоган. А отношенията на Ердоган с Америка са обтегнати. Той няма да продаде тази карта на американците. Затова срещата във вторник между външния министър на Турция и неговите колеги от Иран и Русия, представляваше следващият ход. Ердоган е готов да изтъргува терористите. Малко или повече и те започнаха да представляват опасност и за Турция, поне теоретична. Сделката ще бъде сключена между Турция, Русия, Сирия и Иран. Когато стигнат до споразумение, ще го подготвят, за да го представят пред ООН. Там вече нещата ще са приключили, защото тези терористи без Турция, няма да оцелеят и един месец, ако Ердоган затвори границите.
Американците вече нямат карта в Сирия. Тези, които имат карти, са Ердоган – в северната част на Сирия и Идлиб, както и Саудитска Арабия и Катар в Дараа, но там тяхното влияние е слабо и местата, които контролират, не са много. Не знам колко още ще продължи тази война, но краят се вижда. И не вярвам, че някой сега, който има мозък в главата, ще обяснява, че иска изтеглянето на Асад... Защо да се изтегля Асад сега? Сигурно някой ще го каже от политическа гледна точка, но реално той няма причина да го прави.
Заявихте, че терористите вече не се подчиняват на САЩ. Това означава ли, че е възможно тероризмът да се обърне към Щатите?
Част от тях ще се обърнат към Западна Европа и към Щатите, защото са отчаяни. Вече няма място за тях в Сирия. Но нека да не преувеличаваме това, защото аз не вярвам някой да им позволи да си тръгнат от Сирия живи, освен ако Ердоган не отвори вратите за тях, което няма да е толкова лесно за него.
Според Вас амбициите на САЩ да бъдат глобален хегемон ще бъдат ли укротени, след като Тръмп дойде на власт?
Може би на Тръмп му се иска да е така, но Щатите не се управляват нито от Тръмп, нито от Обама, а от по-големи икономически сили, големи компании. Военнопромишленият комплекс е много силен в Щатите. Има петролни компании, които имат интерес от петрола в Близкия изток. Така че това няма да се случи по начина, по който го казва. Надявам се да има поне леки промени, които да позволят разрешаването конфликтите в Сирия, в Ирак и да спрат терористите. Без помощта на САЩ, терористите няма да оцелеят дълго.
Заради изолационистките възгледи на Тръмп се смята, че САЩ ще оттегли огромното си влияние спрямо Европа. Според Вас това дава ли възможност Балканите да станат жертва на турския президент Ердоган, който става все по-агресивен в налагането на неосманизма?
Независимо кой беше спечелил изборите в САЩ, Ердоган също се провали в Сирия. Това се вижда. В момента той се опитва да спаси каквото е останало. Води война с кюрдите в югоизточната част, където всеки ден падат жертви. Атентати заплашват туризма, това може да се види от цената на билетите на турските авиолинии. И Давутоглу го е казвал, но и Ердоган го е повтарял в много речи: Балканите са жизнено поле за Турция. Тоест дали в Щатите е Обама, Клинтън или Тръмп, турците смятат Балканите за своя зона за влияние.
Създаването на ДОСТ в България не е случайно. Едва ли някой се съмнява, че ДОСТ е създадена от Ердоган в България. Създаването на „Ал Джазира – Балкан”, която излъчва на почти всички балкански езици, не е случайно. За какво им е? Не знам на кого му е необходимо да хвърля толкова милиони в създаването на този канал, освен ако това не е обвързано с определени амбиции на Саудитска Арабия и Катар, които я финансират, както и на Ердоган и неговата партия, които са част от „Мюсюлмански братя”. В много публикации пише, че имат интерес и се стремят да радикализират мюсюлманите на Балканите. Няма да има голямо влияние на Саудитска Арабия и Катар, Ердоган ще е основният печеливш от това влияние, защото на Балканите има много мюсюлмани, които симпатизират на Турция и т.н. Това е стратегията на Ердоган. Както е направил ДОСТ тук, така е направил „Ал Джазира“ на Балканите. Има много групировки в Косово, в Албания, в Босна, които се финансират от тази тройка –Саудитска Арабия, Катар и Турция. Опасно следствие от радикализацията е, че може да доведе до граждански войни, за да могат да постигнат своите цели. Ако не ги постигнат с натиск и с шантаж, ще заплашват с гражданска война, както стана в Македония, в Косово, в Югославия. Но България е най-засегнатата от това, защото ние всички знаем каква е ситуацията тук, особено като има ислямисти в България, които имат политическа шапка – ДОСТ.
Каква е причината Ердоган толкова много да се страхува от кюрдите и непрекъснато да води битки срещу тях?
Кюрдите в Иран, и в Ирак, и в Сирия взети заедно са много по-малко от кюрдите в Турция. И всяка автономия или кюрдска държава в част от тези райони наистина представлява голяма заплаха за Турция. Кюрдите са 16 милиона души в Турция, тоест над 20% от цялото население. Може да са бедни хора, но живеят в богати райони. Това може да представлява заплаха за единството на Турция. Но има нещо друго – той няма основание да се страхува по простата причина, че нито иранците имат интерес да оставят своите кюрди да се отделят и да заплашат тяхната национална сигурност, нито иракчаните, нито сирийците. Тоест по въпроса с кюрдите има консенсус в района – да не им се дава независима държава. Каква ще бъде тази кюрдска държава, обкръжена от държави, които няма да позволят такава автономия?
В момента Ердоган използва въпроса с кюрдите, за да разшири амбициите си в Северна Сирия и да засили политическото си влияние върху процесите в страната. Затова в момента има сирийски територии, окупирани от него. Използва тези територии като карта при преговорите с режима. Той твърди, че е влязъл в Сирия да воюва срещу кюрдите и срещу „Ислямска държава“, но ние не видяхме нито едно сериозно сражение срещу „Ислямска държава“. Нещата изглеждаха все едно, че има споразумение с „Ислямска държава“ – където влизат турците, терористите да се оттеглят. Истинските сражения се водиха срещу кюрдите. И сега заплашва не „Ислямска държава“ в Ракка, а кюрдите в другите градове в Сирия.
Как ще се променят отношенията между САЩ и Русия, след последните събития в Сирия, а и след като новият президент встъпи в длъжност?
Отношенията между САЩ и Русия задължително ще се променят. И това ще даде отражение върху отношенията между Европейския съюз и Русия. Европейският съюз, който досега играеше по свирката на САЩ, ще има някакво поле, в което може да играе, за да подобри отношенията с Русия. Вие виждате колко силен стана доларът, след избора на Тръмп. В момента един долар е равен почти на едно евро, което не знам доколко е показателно за европейската икономика и докъде може да се стигне. Освен това всяка промяна в политиката на САЩ спрямо Русия ще отслаби много повече Европа.
Забелязва се, че промените не се случват само в САЩ. В Европа през 2017 г. ще има доста промени в политиката и в силите, които ще дойдат на власт. Съмнявам се, че Меркел ще остане на власт в Германия, ще се появят други, по-разумни политики. Не знам дали във Франция Оланд ще се кандидатира или ще отиде да се занимава с фризьора, на когото плаща по 10 000 евро за прическа. Не знам как ще се справи, защото едва ли ще може да плаща толкова, когато вече не е президент. Но ще дойде или Фийон, или Льо Пен. И в двата случая ще има нова политика на Франция спрямо Русия. Най-вероятно Фийон ще спечели изборите. Той е личен приятел на Путин, и има друг вид виждане за случващото в Близкия изток, и като цяло в международните отношения. Саудитска Арабия едва ли ще продължава да подкрепя терористите в Сирия. Войната в Йемен вече я изтощава финансово и морално. Саудитска Арабия вече има голям външен заем, макар че произвежда 10 милиона барела петрол на ден. Така че очаквам през 2017 г. по-добри процеси, по-добра политика и по-добра обстановка в международните отношения, или поне така се надявам.
Споменахте, че промените в политиките вече засягат и Европа. На какво отдавате тази мощна вълна на недоволство, която се отприщи още с Брекзит? Това опит да се накаже истаблишмънтът ли е?
Хората започнаха по-ясно да виждат нещата, започнаха да виждат кой ги управлява, какво представлява този Европейски съюз, който вече не представлява големият идеал, който беше в началото. Наяве започнаха да излизат силите, които печелят от ЕС – някои големи транснационални компании, които вече вредяха на местната икономика, както и на жизнения стандарт на обикновения човек във Великобритания.
Всеки знае, че политиците не представляват политически партии. Може така да изглежда, но те представляват икономически интереси, които невинаги съвпадат с интересите на хората. Затова нещата се влошават. Ако човек живее добре, няма да му пука какво се случва в Сирия. Но когато започнаха атентати в Париж и в Лондон, хората усетиха, че животът им не е спокоен, започнаха да се питат за какво са им тези политици. Сриването на резултатите на Оланд не се дължи само на терористичните атаки, но и на икономиката, на неговата политика. Терористите взривяват Париж, а ти продаваш оръжие за 39 млрд. евро на Саудитска Арабия. Как ще го обясниш на френските граждани? По подобен начин стоят нещата и във Великобритания. Английските медии до голяма степен са най-уважаваните, които говорят много по-сериозно за тези неща, както и част от френските. Английският печат, особено Independent, The Guardian, Times, дори Daily Mail, започнаха да поставят тези въпроси. Но не и българските медии. Във Великобритания „Америка за България“ не финансира медии. Може да финансираш медии, но там журналистите са свободни... до голяма степен. Да кажем, че имат по-широко поле на действие, отколкото имат нашите журналисти, особено тези, които работят в телевизиите. Виждате какво става с телевизиите, а някои вестници станаха изцяло зависими от фондация „Америка за България“. И какво значи, когато един директор на отдел „Новини“ в една телевизия, който е имал стипендия от „Америка за България“, подписал е договор да работи четири години за тях, а после го набутат в една национална телевизия? Какви очакват, че ще бъдат новините?
Обаче тези медии, за които Вие споменахте, твърдят, че са независими медии. Нещо повече – претендират, че са по-качествени от всички останали на българския медиен пазар и твърдят, че имат голямо влияние в бизнес средите и сред политическия елит...
Дайте да видим какъв е истинският им тираж. Четат ги бизнесмени, „агнешките главички“... Това е ясно, нали трябва да четат какво пускат техните вестници. Но не вярвам един сериозен читател да вярва на тези хора. Като прочетеш колко пари са получили от „Америка за България“, няма как да повярваш, че са свободни. Тяхната функция е да водят кампания на русофобията. Това се плаща. Не съм нито русофил, нито русофоб. Но като българин, ако трябва да избирам, ще избера да имам добри отношения с Русия. Кой печели от това България да има лоши отношения с Русия? Руските инвестиции в България са 40% от българската икономика. Какво представляват американските инвестиции в България? Те представляват 10% и се инвестират в подкупи на политици, подкупи на журналисти, подкупи на медии. Но след като има такива, които не искат да мислят, има и класа политици, които закриват „Южен поток“. От този газопровод, който вече е спечелен от турците, щяхме да печелим 400-450 милиона годишно, и то по данните на тези, които го затвориха. Поискайте от американците да дадат компенсации за това всяка година. Нека да инвестират в България. Колко ще им излезе? Но защо да го правят? Те инвестират в политиците, това им излиза по-евтино. И това не са само политици от една партия или друга партия, те имат хора във всички партии.
Едно време, надявам се вече да не бъде така, не можеше да се различи лява от дясна партия в България. Тази партия е лява, а води дясна политика, и обратно. Външната политика на нито една от тях не се различава с тази на останалите. За мен е неразбираемо това, че социалистическата партия докара четирите бази на НАТО тук. Не са ги докарали СДС. И да им ги дадат дори без наем. Защо? Надявам се сега да са осъзнали, че това не е пътят, и че ръководителите им имаха функцията да разрушат лявото мислене. До голяма степен успяха да го направят... Надявам се, че новите ще разберат, че това не е ляво.
В момента се възлагат се много сериозни надежди на Корнелия Нинова като председател на БСП. Дават се заявки, че партията ще бъде изцяло реформирана.
Не знам какви надежди мога да възлагам. Според мен самите млади хора трябва да натиснат Корнелия Нинова или Сергей Станишев, който е убиецът на лявата идея в България, заедно с неговото обкръжение... Надявам се Нинова да не е вторият... Но това зависи от членовете и симпатизантите на БСП – до каква степен ще играят ролите на овце. Думата „реформи“ е много голяма дума. Тя може да се изразява и в геноцид. Така че без да се каже какво значат тези реформи и в каква посока ще бъдат...
Има ли вероятност да се състави коалиция между ГЕРБ и БСП при предсрочни избори?
Аз съм човек, който винаги е мислил, че да бъдеш ляв в опозиция е по-добре, отколкото да бъдеш партньор в управлението, като се има предвид политиките, които се правят. Не съм симпатизант на ГЕРБ и това е ясно. Но управлението на Бойко Борисов беше много по-ляво от това на БСП. БСП трябва да се съсредоточи не върху това да дойде на власт на всяка цена, включително с ГЕРБ или ДПС. Може тези избори да не ги спечелят, това не е проблем. Проблемът е да не извършват геноцид над лявата идея. Трябва лявата идея да бъде съживена, дори да загубят изборите още два пъти, но поне да са на прав път, а не да бързат да влязат във властта. Това няма да доведе до нищо добро за тази идея и за лявата политика. На теория коалиция с ГЕРБ е възможна, но не вярвам да бъде толкова полезна за лявата идея и за хората, които смятат, че са леви. Ако изборите са утре или вдругиден, ГЕРБ ще ги загуби. Дори и да спечели, това ще стане със символична разлика. Няма да може да намери с кого да направи коалиция, ако не е с БСП. Но дали ГЕРБ ще останат по този начин още три-четири месеца... Доколкото разбрах американците осъзнават каква е ситуацията в България и са натискали скоро да няма избори.
Затова ли се протакаше толкова много да се види дали ще се сформира правителство в рамките на този парламент? От самото начало беше ясно, че и ГЕРБ, и БСП ще върнат проучвателния мандат, както и че Реформаторите няма да могат да сформират кабинет.
Протака се, за да има поне нов избирателен закон, при който ГЕРБ да има по-големи шансове. Не че американците симпатизират на Бойко Борисов, но не искат избори в момента, защото знаят, че резултатите няма да са в тяхна полза. Второ, настроението спрямо тях в България доста се промени. Хората все повече осъзнават каква мръсна роля играят те на международната сцена. Българинът започва да се интересува повече от външна политика и от това, че тя диктува какво се случва във вътрешната политика. Хората вече не обичат да гледат телевизия, защото знаят какво ще бъде казано. Онлайн медиите вече играят по-силна роля. Хората четат повече. Може техният процент да не е такъв, какъвто на нас ни се иска, но е доста голям процент. Това показва, че българинът малко по малко започва да осъзнава какво се случва около него. Но това нещо ще остане без резултат, ако не се намери партия или група, която да се възползва от това нещо в правилната посока.
Сега упорито се коментират нови десни формирования. Тях ли имате предвид?
Говоря за леви формации. Вижда се, че един независим кандидат събра повече, отколкото десните сили взети заедно.
Нямат ли достатъчен авторитет сегашните фигури и партии в лявото пространство? Защо е необходимо да се създават нови леви формации?
АБВ изгубиха своя авторитет. Уважавам какво мислят хората в АБВ, но не може Първанов да се скара с Нинова и да жертва по-голямата кауза. Борете се колкото можете, говорете каквото искате и ще имате по-голямо влияние, отколкото това на една малка партия.
Тоест очаквате да има някакво обединение между АБВ и БСП?
Не очаквам, а се надявам, защото това е правилно. Ако на тези ръководители – като Първанов, като Калфин, им пука за идеята повече, отколкото за позицията и това, което ще спечелят, ще го направят. Същото се отнася за Нинова и за останалите.
Това ли са единствените стойностни фигури в лявото пространство? Възможно ли е да се появят нови лица?
Ще се появят млади хора.
Вярвате ли, че ще им бъде позволено да се катерят по стълбицата нагоре?
Защо трябва да искат разрешение?
Системата е устроена така, че ако не си удобен на някого, изхвърчаш от нея. А ако случайно стигнеш до върха, обикновено си човек на някого.
Не, не е устроена системата така. Така е устроено нашето мислене. Ако хората се съберат около една идея, никой не може да ги спре. Проблемът при нас е, че поотделно можем да мислим, но не и заедно. Извикайте тези млади хора, които коментират в социалните мрежи, на един митинг. Няма да дойдат.
Нали казвате, че именно те са носители на промяната, че са граждански активни?
Това е манталитетът ни. Политическата система е създадена въз основа на нашия манталитет, ние го позволихме. Вижте протестите от 1989 г. насам. Десетки хиляди излизаха да викат „БСП е мафия“. После излизаха да викат „СДС е мафия“. Ако питаш някого какво конкретно иска, не знае. Отива да гласува за партия, на която симпатизира. Ти си този, който гласува за БСП. Защо? Ако съм ги избрал, аз пръв трябва да скоча срещу тях: „Вие ми обещахте това и онова. На този, който не ви е избрал, не му дължите нищо, но към мен имате и морален, и юридически ангажимент.“ Аз трябва да скоча срещу тях, но това не се случва. Хората излизат да викат на общо основание. Какво искат? Трябва да знаят. Искат по-високи заплати, искат по-нормално здравеопазване. Който може да го направи – било то Бойко Борисов, било то Станишев, било Нинова, нека го направят. Вече е ясно, че от тези никой не изпълнява това, което обещава. Тогава какво правим? Трябва да се бунтуваме срещу тях, да ги принудим да го правят. Като не могат, да се оттеглят. Видяхме докъде стигна политиката. Но никой вече не ходи по митинги, а само на концерти на някой певец.
И все пак имаше много ясно изразен протест срещу Бойко Борисов, което се видя от резултатите от президентските избори. На хората не им беше нужно да излизат на площада, за да заявят позицията си, както стана преди няколко години, когато Борисов отново подаде оставка.
Този протест сега трябва да се трансформира в парламентарните избори. Не ни стига това да гласуваме срещу Бойко Борисов, за да се оправят нещата. Преди това трябва да знаем какво искаме. Преди да гласувам за БСП, трябва да видя каква политика ще води тя, какви конкретни неща ще направи, каква програма имат, какво ще правят в здравеопазването. Дайте ни нещо, за което след една година, аз да ви кажа „Браво“ или да скоча срещу вас. Кажете ми каква заплата ще имам след една година, кажете ми каква пенсия ще имам след една година.
Когато дойде време за вдигане на пенсии, управниците винаги се оправдават с липсите в хазната...
Точно затова трябва да ми кажат преди това какво е положението. Ако парите в хазната не стигат, за какво им е властта? Нали задачата им е да пълнят хазната, но не това да става от нашите джобове, както се случва обикновено. Трябва да се поставят конкретни искания, а не винаги да ходим като тълпа и да избираме някой, защото друг е лош.
Хората просто вече не виждат алтернатива. Всеки втори казва, че няма за кого да гласува или не се чувства представен в парламента от нито една политическа партия.
Добре, кои ще отидат да гласуват? Ако това са циганите срещу 10 лева, тогава ние заслужаваме това, което ни се случва. Когато на човек не му харесва нещо, трябва да го промени. Ако чака спасение от Господ, циганите ще дойдат и ще управляват страната. Не че имам нещо против тях, но нормалното е да управляват, ако на българите не им пука за съдбата им.
Продадоха България пред целия български народ, а хората протестират само на маса. Никой не е усетил, че продават съдбата му. Не е мислил, че продават бъдещето на детето му или пенсията му, или заплатата му. Докато хората мислят по този начин, заслужават съдбата си. Няма какво да се оплакват. Искаш ли нещо, извоювай го. Като не ти харесва политиката, като си отчаян от всякакви политически и законови норми, вземай пушката и тръгвай в планината. Има ли какво да губиш повече? Ако искаш да живееш на всяка цена по този мизерен начин, живей си, но не се оплаквай. Никой няма да дойде да те спаси. Ти сам си го правиш... Има хубави планини, стават за партизански войни.
Източник: a-specto
Стани приятел на Поглед.инфо във facebook и препоръчай на своите приятели


authors:
Васил Василев
Александър Симов
Юрий Борисов
Калин Първанов
Петър Волгин

title: Според левицата, Германия трябва да е по-малко ориентирана към САЩ

maintext:
/Поглед.инфо/ Правителството на Германия следва да преразгледа външната си политика, по-малко да е ориентирано към САЩ и да активизира сътрудничеството с Русия.
Това е мнението на съпредседателя на парламентарната фракция на Лявата партия Сара Вагенкнехт, изразено в интервю пред агенция ДПА.
Според Вагенкнехт Берлин трябва да прекрати участието си заедно с други членове на НЯТО в съвместни военни операции и „да не се вписва в хегемонията на САЩ“.
„Длъжни сме да продължим да оказваме хуманитарна помощ, но незабавно трябва да бъдат прекратени всички операции на бундесвера, при които загиват хора“, е убедена парламентаристката. Според нея САЩ са превърнали НАТО в „съюз за интервенции“, която да замени системата за колективна сигурност с русия. По думите на Вагенкнехт партньорството с Москва в тази сфера отговаря на интересите на Европа.
За засилването на такива терористични организации като „Ислямска държава“ (ИД) са виновни именно западните държави, каза депутатът. „Трябва да говорим защо биват извършвани толкова много терористични актове в Германия, Европа, в Близкия изток, каква отговорност носят западната, на първо место американската, но също така и германската външна политика за укрепването на ИД и други терористични групировки.“ Представителката на Лявата партия констатира, че през последните 15 г. се води „т. нар. война срещу тероризма“ в Афганистан, Ирак, Либия и Сирия. „Резултатът от тази война е, че ислямският тероризъм не отслабна, а напротив – сериозно се засили“.
Вагенкнехт отбеляза също, че не е справедливо да бъдат обвинявани за смъртта на мирни жители властите в Дамаск и руската бойна авиация, „тъй като при атаките на оглавяваната от САЩ коалиция загиват не подлежащ на отчет брой мирни жители, както в Рака, така и в Мосул“./ТАСС
Германия / Берлин
Източник: БГНЕС
Стани приятел на Поглед.инфо във facebook и препоръчай на своите приятели

fasttext_language: bg


authors:
Петър Волгин
Нако Стефанов
Андрей Пантев
Александър Симов
Румен Петков

title: Шойгу: над 160 вида оръжие са пробвани в Сирия

maintext:
/Поглед.инфо/ Над 160 вида нови въоръжения са изпробвани в хода на операцията в Сирия, съобщи министърът на отбраната на Русия Сергей Шойгу пред заседание на колегията на министерството, в което участва и президентът Путин.
Оръжията са показали висока ефективност. Сред тях са най-новите авиационни комплекси Су-30СМ, Су-34, въртолетите Ми-28Н и Ка-52. Високоточните боеприпаси са потвърдили очакваните си характеристики, твърид министърът.
Едновременно с това армията на Русия е прекратила покупките на 10 вида бойна техника заради показани недостатъци в реални бойни действия недостатъци. Те не са били отчетени в полигонните изпитания и сега ще бъдат отстранени, е заявил Шойгу. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Юри Михалков
Боян Дуранкев
Васил Василев
Александър Симов
Юрий Борисов

title: Русия поиска свикване на СС на ООН за Сирия

maintext:
/Поглед.инфо/ Съветът за сигурност на ООН ще проведе в петък закрито заседание, на което ще обсъди положението в Сирия след обявяването на цялата територия на страната на прекратяване на огъня. Инициативата за свикването е на Русия, предаде ТАСС.
Агенцията се позовава на дипломатически източник в централата на световната организация в Ню Йорк.
Ню Йорк / САЩ
Източник: БГНЕС
Стани приятел на Поглед.инфо във facebook и препоръчай на своите приятели


authors:
Калин Първанов
Петър Волгин
Александър Симов
Юрий Борисов
Нако Стефанов
Андрей Пантев

title: Предпоставките за нова ядрена надпревара бяха създадени от САЩ

maintext:
/Поглед.инфо/ Предпоставките за нова надпревара в ядреното въоръжаване бяха създадени от САЩ след излизането им от договора за неразпространение. Така руският президент Владимир Путин отговори на въпрос на журналист от Би Би Си за опасността от нова ядрена надпревара по време на годишната пресконференция.
Руският президент специално помоли представителя на Би Би Си да зададе въпросите си, като влезе в ролята на модератор.
"Предпоставките за нова надпревара във въоръжаването бяха създадени от САЩ след излизането им от договора за неразпространение. Когато една от страните излезе от договора и заяви, че ще прави свой собствен антиядрен "чадър", то и другата страна е длъжна да създаде свой чадър и системи, способни да преодоляват ПРО. Не ние започнахме. И държа да подчертая, че ние нищо не нарушаваме, включително и по СНО-3 (Договорът за ограничаване на стратегическите настъпателни оръжия), каза Путин.
"Така че, ако някой започва надпревара във въоръжаването, това не сме ние. Но искам да подчертая – това е важно за вътрешна употреба – че ние не възнамеряваме да влизаме в подобна надпревара и да пилеем ресурси, които не са ни по джоба", добави президентът.
Източник: Руски дневник
Стани приятел на Поглед.инфо във facebook и препоръчай на своите приятели


title: Бунтовници са виновни за екзекуциите в Алепо миналата седмица

maintext:
/Поглед.инфо/ Сирийските власти обвиниха бунтовници за екзекуцията на 21 цивилни, включително жени и деца, в Алепо през миналата седмица.
Телата са били открити в два квартала в Източен Алепо, съобщи държавната информационна агенция САНА. Те са намерени в затворите, изпозвани от терористичните групи в Сукари и Ал-Каласех. Оттам става ясно, че жертвите се убити с огнестрелно оръжие от близко разстояние, съобщава АФП.
В понеделник руското министерство на отбраната заяви, че десетки сирийци са екзекутирани в опустошения град. По-рано днес говорителят на руското Министерство на отбраната Игор Конашенков каза, че в Алепо са открити масови гробове и мирни жители, които са били подложени на мъчения. „Открити са големи гробове с по няколко десетки сирийци, които са били подложени на дивашки мъчения. И това очевидно е само началото“, изтъкна той. Конашенков отбеляза, че единствено нещо, което в момента не може да бъде открито в източно Алепо, са така наречените доброволци спасители от „Белите каски“./
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


authors:
Александър Симов
Юрий Борисов
Петър Волгин
Нако Стефанов
Андрей Пантев
Румен Петков

title: Путин: Русия е по-силна от всеки потенциален агресор

maintext:
/Поглед.инфо/ Русия днес е по-силна от всеки потенциален агресор, заяви руският президент Владимир Путин на разширено заседание на ръководството на Министерството на отбраната, предава РИА "Новости" в четвъртък (22 декември).
"Бих искал да ви обърна внимание, че ако си позволим и за минута да се отпуснем, ако допуснем макар и един съществен пропуск в модернизацията на армията и флота, в подготовката на войските, ситуацията може много бързо да се обърне", каза Путин.
Президентът очерта ключовите задачи пред руските военни през 2017 година.
"Важно е да се запазят сегашните темпове на превъоръжаване на армията и флота, ефективно да се контролира реализацията на мерките по програмата за въоръжаване и изпълнението на задачите, свързани с държавните военни поръчки", посочи Путин.
Държавният глава препоръча на Министерството на отбраната да осигури балансирано развитие на всички видове и родове войски, да продължи усвояването на високоточните оръжия и съвременните средства за свръзка, разузнаване, управление и радиоелектронна борба. Отделно от това президентът призова за укрепване на бойния потенциал на стратегическите ядрени сили.
"Предстои ни още много работа по линия на укрепването на ядрената триада, по усъвършенстването на системите СПРН (за ранно предупреждение за ракетно нападение), във въздушно-космическите войски, в морските и сухопътни войски", посочи Путин.
Министърът на отбраната Сергей Шойгу разказа, че окомплектоването на армията с ново въоръжение през 2017 г. трябва да достигне над 60%.
Източник: РИА Новости
Стани приятел на Поглед.инфо във facebook и препоръчай на своите приятели


authors:
Васил Василев
Юри Михалков
Александър Симов
Юрий Борисов
Калин Първанов
Петър Волгин

title: Куба забрани със закон паметници на Фидел Кастро и улици на негово име

maintext:
/Поглед.инфо/ Кубинският парламент прие днес, на последната си за годината сесия, закон, който регламентира използването на името и изображението на команданте Фидел Кастро, който почина на 25 ноември на 90-годишна възраст.
"Като израз на волята и политическата етика, които винаги са били присъщи на Фидел, се забранява използването на името му в наименованието на институции, площади, паркове, улици, пътища и други обществени места, както и във всички видове награди, почетни звания или заслуги", се посочва в документа.
Съгласно последната воля на Фидел Кастро, законът забранява също така използването на образа му в паметници, бюстове, статуи, възпоменателни плочи и така нататък. Освен това документът налага забрана на споменаването на команданте, когато става дума за "търговски марки или други отличителни знаци, домейни, за търговски или рекламни цели. "
В същото време законът позволява използването на името на водача на Кубинската революция в наименованието на организации, които може да бъдат създадени "за изучаване и разпространение на неговите идеи и дела." Не е забранено и на дейците на културата да черпят вдъхновение от образа на Фидел Кастро и да използват името или изображението му в своето творчество - в литературата, музиката, танца, киното, живописта и приложното изкуство. Разрешено е и използване на името на Фидел Кастро и негови снимки, направени по време на революционната му дейност, по време време на обществени мероприятия.
Законът, който влиза в сила от датата на приемането му, ще бъде публикуван в "Гасета Офисиал" - официалното издание на Министерството на правосъдието на Куба.
На 20 март 1959 г. Министерският съвет прие закон, под номер 174, който забранява изграждането на паметници, поставянето на статуи и бюстове на държавни дейци приживе. /ТАСС
Хавана / Куба
Източник: БГНЕС
Стани приятел на Поглед.инфо във facebook и препоръчай на своите приятели


title: Фалшива новина на път да предизвика скандал между Израел и Пакистан

maintext:
/Поглед.инфо/ Пост в "Туитър" бе на път да предизвика сериозна конфронтация между министрите на отбраната на Израел и Пакистан и да обтегне още повече взаимоотношенията им.
Причина беше съдържанието на "туита", което представи фалшифициран репортаж на AWD News, "разкриващ" намерението на бившия министър на отбраната на Израел да използва ядрената мощ на страната си срещу Палестина, ако тя изпрати войски в Сирия.
Палестинският министър на отбраната Хавадж Мухамад Асиф обаче не осъзна навреме, че става дума за измама. В отговор на "израелската заплаха", той използва същата социална мрежа, за да припомни на Иерусалим, че "и Палестина е ядрена сила". Към момента няма отговор от страна на Израел.
AWD News е идентифициран от регулаторните органи като сайт, който често се разпространява фалшиви новини.
Иерусалим / Израел
Източник: БГНЕС
Стани приятел на Поглед.инфо във facebook и препоръчай на своите приятели


title: CNN съобщи за руски отговор на новите санкции

maintext:
/Поглед.инфо/ В отговор на новите санкции и отпращането на руски дипломати от САЩ Русия е решила да затвори англо-американското училище в Москва.В него учат децата на служителите в дипломатическите мисии на САЩ, Великобритания и Канада.Това съобщи Си Ен Ен като се позова на източник във Вашингтон.
Освен това, според събеседника на телевизионния канал, със специално нареждане се закрива и почивната станция на американското посолство в гористия масив Серебряный Бор северозападно от Москва.
Няма официално потвърждение на тази информация от руските власти.
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


authors:
Пламен Павлов
Юри Михалков
Боян Дуранкев
Васил Василев
Александър Симов

title: 20 000 сръбски фенове пяха в памет на жертвите на Ту-154

maintext:
/Поглед.инфо/ Песен на ансамбъл "Александров" прозвуча в Белград преди мача от баскетболната Евролига между местната "Црвена звезда" и московския ЦСКА в четвъртък (29 декември), съобщи ТВ "Звезда".
Когато в залата зазвуча сръбската военна песен "Тамо далеко" в изпълнение на хора на "Александров", 20 000 души в едно станаха от местата си и започнаха да пеят.
Те развяха флаговете на Русия и Сърбия и транспаранти на руски език. На един от тях имаше надпис: "Нека песента на този 20-хиляден хор бъде чута на небето".
По-рано сръбските власти обявиха, че ще нарекат парк в центъра на Белград "Парк на хор Александров".
Самолетът на руското министерство на отбраната Ту-154 падна в Черно море на сутринта на 25 декември. На борда му имаше 92 души – военни, служители на министерството на отбраната, филантропът Елизавета Линка, журналисти и изпълнители от ансамбъла "Александров". Всички те загинаха.
Източник: Звезда ТВ
Стани приятел на Поглед.инфо във facebook и препоръчай на своите приятели


title: Молбите за убежище на турски граждани в Германия са се утроили

maintext:
/Поглед.инфо/ Германските власти установиха, че броят на турските граждани, поискали статут на бежанец в страната, се е утроил в сравнение с миналата година. Това съобщава списание „Шпигел” (Der Spiegel), като се позова на данни на федералното правителство.
За цялата 2015 година само 1800 турски граждани са поискали убежище в Германия, а от януари до ноември тази година те са вече 5,2 хиляди.
Над 4 хиляди (около 80%) от тях са етнически кюрди - в последно време турските власти активизираха борбата със забранената в страната Кюрдска работническа партия (ПКК) и арестуваха лидерите на представената в Мeджлиса (парламента) прокюрдска Народна демократична партия (НДП) .
„Анкара води непримирима борба с кюрдското население", цитира изданието депутата от Бундестага от Лявата партия Ула Елпке. Именно Лавата партия инициира събирането на данни за пристигането на турските бежанци.
Експерти в Германия свързват резкия ръст на този показател с потушаването на опита за преврат от 15 юли. "Турция в никакъв случай не е сигурна страна и не е това място, където бежанците могат да намерят убежище”, казва Елпке. В същото време в Турция, по споразумение с ЕС, в момента има до 3 млн. бежанци от Сирия.
По-рано, няколко десетки военнослужещи от турската армия, които бяха на служба в авиационната база на НАТО в германския град Рамщайн, поискаха политическо убежище в Германия. Причината за подаване на молби за убежище, според тях, е политическата ситуация в страната им, където след преврата бяха задържани вече 7,5 хиляди души, включително над 6 хиляди военни, както и полицаи, съдии и прокурори.
На 7 октомври стана известно, че и няколко турски дипломати са поискали убежище в Германия, опасявайки се от преследване заради неуспешния опит за преврат. В края на септември, стотици привърженици на опозицията и на турския мюсюлмански проповедник Фетхулах Гюлен, който Анкара смята, че е организирал опита за преврат, се обърнаха с молба за убежище към германските власти. /ТАСС
Берлин / Германия
Източник: БГНЕС
Стани приятел на Поглед.инфо във facebook и препоръчай на своите приятели


title: Нетаняху: Речта на Кери беше насочена срещу Израел

maintext:
/Поглед.инфо/ Израелският премиер Бенямин Нетаняху нарече днешната реч на американския държавен секретар Джон Кери върху израелско-палестинския конфликт „насочена срещу Израел“.
„Също както резолюцията на Съвета за сигурност, която Кери изтегли напред в ООН, неговата реч тази вечер беше насочена срещу Израел“, се казва в изявление от кабинета на премиера.
По думите на Нетаняху по време на речта си Кери е говорил основно за политиката за заселване и не е засегнал основната причина за конфликта, а именно палестинската опозиция срещу създаването на еврейска държава в каквито и да е било граници.
Очаква се тази вечер премиерът да направи изявление в отговор на това на Кери.
В своето изказване държавният секретар отправи остра критика към политиката на Израел за заселване и заяви, че програмите за строителство на Израел в Западния бряг застрашават както надеждите за мир с палестинците, така и собственото бъдеще на страната като демокрация.
„Днес има сходен брой евреи и палестинци, живеещи между р. Йордан и Средиземно море“, заяви държавният секретар. „Те имат избор. Те могат да живеят заедно в една държава или да се разделят в две държави“, допълни той.
„Тук обаче се намесва фундаменталната реалност – ако изборът е една страна, то Израел може да бъде или израелска, или демократична държава, но не и двете, и никога няма да е изцяло в мир“, каза Кери. /АФП
Тел Авив / Израел
Източник: БГНЕС
Стани приятел на Поглед.инфо във facebook и препоръчай на своите приятели


title: Обстреляха християнски квартал в Дамаск на Коледа

maintext:
/Поглед.инфо/ Бунтовници обстреляха християнския квартал Касаа в сирийската столица Дамаск, предаде сирийската агенция САНА, цитирана от РИА-Новости.
Поне три изстреляни от минохвъргачка мини са се взривили край френската болница в неделя сутринта по време на църковните служби.
При обстрела са нанесени щети, няма съобщения за пострадали.
Сирийският конфликт избухна през ранната пролет на 2011 г. и продължава вече повече от 5 години. Той започна под формата на масови демонстрации, в които сирийските граждани искаха повече демокрация. Заради твърдата реакция на властта на Башар Асад, кризата се радикализира и прерасна в открит въоръжен конфликт.
В него се включиха редица екстремистки и джихадистки организации, получаващи помощ от различни страни извън Сирия. Значителна част от територията на страната бе завладяна от групировката „Ислямска държава“.
Конфликтът има голямо международно измерение и последици, които засягат пряко редица страни, сред които е и България, която е на пътя на бежанци и мигранти.
Трагедията за хората се измерва със стотици хиляди убити, милиони потърсили убежище в съседните страни – Ливан, Турция, както и стотици хиляди мигранти насочили се към ЕС.
Дамаск / Сирия
Източник: БГНЕС
Стани приятел на Поглед.инфо във facebook и препоръчай на своите приятели


title: Пуснати са шестимата роднини на убиеца на руския посланик

maintext:
/Поглед.инфо/ Прокуратурата на Анкара освободи задържаните шестима роднини на убиеца на руския посланик в Турция Андрей Карлов, съобщи CNN Turk.
Дипломатът бе убит с няколко изстрела при откриване на фотоизложба от бившия полицай Мевлют Алтънташ.
Родителите му, сестра му, двама чичовци и съпругата на единия от тях бяха пуснати, след като дадоха показания. Няма основания за арестуването им, те са третирани като свидетели по случая. /РИА-Новости
Анкара / Турция
Източник: БГНЕС
Стани приятел на Поглед.инфо във facebook и препоръчай на своите приятели


title: Мигранти подпалили бездомник в берлинското метро

maintext:
/Поглед.инфо/ Седем младежи, които се опитаха да подпалят спящ бездомник в берлинското метро, са обвинени в групов опит за убийство.
Това съобщи днес представител на столичната прокуратура. В момента всичките са в предварителния арест.
Инцидентът е станал на 25 декември и предизвика огромен обществен отзвук, особено като се има предвид факта, че заподозрените, на възраст между 15 и 21, са влезли в страната като бежанци, двама - през 2014 г., а останалите - в периода между 2015 и 2016 година. Шестима са сирийци, а другият е пристигнал в Германия от Либия.
Заподозрените се опитали да подпалят дрехите на бездомника. Самият той не е пострадал, благодарение на очевидци, които бързо са угасили огъня. Идентифицирането на заподозрените е станало благодарение на камерите за видеонаблюдение.
Това не е първият случай на немотивирано насилие в метрото в Берлин през последните месеци. На 27 октомври българин ритна безпричинно в гърба жената по стълбите на метростанция. Той беше арестуван на 17 декември. Светослав Стойков, ритнал 26-годишна германка, може да бъде осъден на 5 години затвор заради действията си. Наказанието може да бъде дори 10 години затвор. /ТАСС
Берлин / Германия
Източник: БГНЕС
Стани приятел на Поглед.инфо във facebook и препоръчай на своите приятели


title: Кремъл оцени новите санкции на САЩ като проява на непредсказуема и агресивна политика

maintext:
/Поглед.инфо/ В Кремъл оцениха въведените от САЩ санкции срещу Русия като проява на непредсказуема и агресивна външна политика.
„От наша гледна точка такива действия (въвеждането на нови антируски санкции) на Вашингтон, от страна на действащата администрация на Вашингтон, са проява, за съжаление, на непредсказуема и, може дори да се каже, на агресивна външна политика”, заяви пред журналисти прессекретарят на руския президент Дмитрий Песков.
Според него по този начин САЩ нанасят вреда на руско-американските отношения и удар по външната политика на бъдещата администрация на САЩ.
„Смятаме, че такива решения на действащата администрация, на която при това ѝ остава да работи три седмици, има две цели: това е окончателно разваляне на и без това лежащите на дъното руско-американски отношения, както и по всяка вероятност, да се нанесе удар и по външнополитическите планове на бъдещата администрация на избрания за президент на САЩ”, каза представителят на Кремъл и добави: "Впрочем, втората позиция е абсолютно вътрешна работа на САЩ и американците трябва сами да се разберат доколко това е коректен закон”. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Тръмп ще иска от службите в САЩ доказателства за руските хакери

maintext:
/Поглед.инфо/ Избраният за президент на САЩ Доналд Тръмп ще иска да бъде информиран от американските специални служби за доказателствата, които имат за руска намеса в изборите за президент на САЩ.
Тръмп оцени в четвъртък, че е време да се премине към „други по-важни неща” след обявяването на нови санкции срещу Русия от администрацията на Обама заради намеса в изборите за президент в САЩ.
„В интерес на нашата страна и на нашия велик народ, ще се срещна през следващата седмица с отговорните служители в нашето разузнаване, за да бъда информиран” за детайлите на тази афера, добавя той в кратко комюнике, цитирано от АФП.
Ню Йорк / САЩ
Източник: БГНЕС
Стани приятел на Поглед.инфо във facebook и препоръчай на своите приятели


authors:
Боян Дуранкев
Васил Василев
Юри Михалков
Александър Симов
Юрий Борисов
Калин Първанов

title: Отворено писмо до властите в Рио за отмяна на новогодишното тържество

maintext:
/Поглед.инфо/ Служителите на полицията и пожарната в Рио де Жанейро се обърнаха към кмета на града с молба да бъдат отменени празненствата по случай Нова година на обществени места.
Причина за това е икономическата криза в района. Те са изпратили открито писмо до местните и общинските власти. Те считат, че сложната финансова ситуация може да доведе до масови протести по време на тържествените мероприятия, а правоохранителните органи няма да могат да предотвратят евентуални сблъсъци. По-рано министърът на туризма в местното правителство Антониу Педру Фигейра ди Мелу съобщи, че продължителността на традиционната новогодишна заря на знаменития плаж Копокабана тази година ще бъде съкратена от 16 на 12 минути поради икономически причини.
Тя се финансира от спонсори, но поради финансовите проблеми тази година много компании не са успели да финансират празника и затова градските власти са поели значителна част от разходите. Новогодишните фойерверки струват около 1.5 млн. долара. В същото време общинските власти не искат да се откажат от фойерверките, тъй като те привличат ежегодно много туристи в града. Миналогодишното шоу на Копокабана е било гледано от около 2 млн. човека, а за него са използвани 24 тона пиротехника. /ТАСС
Бразилия / Бразилия
Източник: БГНЕС
Стани приятел на Поглед.инфо във facebook и препоръчай на своите приятели


title: „Блумбърг“: САЩ сега са страна, която може да бъде пренебрегвана

maintext:
/Поглед.инфо/ Едно от най-важните наследства от президента Барак Обама е усещането, че САЩ вече не са доминиращата световна сила. Те може да бъдат игнорирани. Това е нова реалност,както стана ясно тази година, след като различни авторитарни режими и популистки движения я изпробваха.
Русия на президента Владимир Путин е най-отпред в тези усилия. Като последното дасега доказателство за това във вторник министрите на отбраната и външните работи на Русия, Иран и Турция се срещнаха в Москва, за да обсъдят план за действие в Сирия. САЩ не бяха поканени. Вместо това министрите излязоха с изявление, че трите страни желаят да бъдат гаранти за сделка между сирийското правителство и опозицията. Всички други страни с „влияние върху ситуацията на терен“ са добре дошли да се присъединят, гласи изявлението.
Това е вид призив, каквито САЩ бяха свикнали да отправят през десетилетията след Студената война на Pax Americana. Сега три авторитарни режими - един от тях, на турския президент Реджеп Тайип Ердоган все пак номинална съюзник на САЩ, и другите два открито американските противници – се чувстват достатъчно овластени, за да поемат своята роля в район, в който действа може би най-голямата заплаха за Запада – „Ислямска държава“(ИД).
Изглежда, че Русия целенасочено работи с по-малко демократични американски съюзници. По-рано този месец страната се измъкна от дългогодишната си практика и се присъедини към Организацията на страните износителки на петрол (ОПЕК) в обещанието за съкращаване на производството на петрол. По време на тези разговори Русия трябваше да се справя със Саудитска Арабия, което й помогна да осигури съгласието на Иран да производствен таван. Катар, друга страна от Персийския залив и съюзник на САЩ, участва в неясна, но политически важна приватизационна сделка, като един от купувачите на 19,5% от акциите на руската петролна компания „Роснефт“.
Русия не е против да говори със САЩ - тя е правила това на няколко пъти за ставащото в Сирия - но нищо не излезе от това, отчасти защото администрацията на Обама никога не беше единна по самата идея за правене на сделки с Путин. Служителите на Кремъл изглежда мразеха опита. "Контакти остават, но всеки път, когато се споразумеем за нещо, американците се насочат далеч от това, което е било договорено", заяви руският външен министър Сергей Лавров в неотдавнашна реч. "Ние се поучихме."
Така че Кремъл открито изгражда обходни маршрути към други играчи в Близкия изток, чиито процеси на вземане на решения са по-скоро като този на Москва, отколкото на Вашингтон. Турция, Саудитска Арабия и Катар не е нужно да предават САЩ, за да говорят с Москва - но те не чувстват нужда да включват Вашингтон.
Друга авторитарна държава – Китай, не само игнорира исканията на САЩ да спре проектите си за подновяване на дейността си на спорните острови Спратли в Южно Китайско море, тя очевидно военизира островите. Все още Пекин не атакува корабите и самолетите на САЩ в района, но с отнемането на безпилотен подводен дрон на САЩ миналата седмица Китай внимателно показа, че би могъл.
Британското общество, естествено, също пренебрегна предупрежденията на Америка, когато гласува за Brexit.А сега правителството на Великобритания, която е най-специалният съюзник на Вашингтон в Европа, продължава да игнорира интересите на САЩ с поддържането на несигурност за своята бъдеща сделка с ЕС. Голяма част от останалите членове на ЕС са много по-малко проамерикански в сравнение с Великобритания и американското влияние върху блока започва да намалява. Дори в Германия, което има исторически дълг към САЩ, антиамериканските настроения са силни: предложеното от Обама Споразумение за трансатлантическа търговия и инвестиции (TTIP) тук е широко непопулярно. Дори ако САЩ искат да продължат да го придвижват, то вероятно няма да има никакъв шанс в днешния ЕС. И ако националистическите популистки лидери постигнат напредък в няколко европейски избори, насрочени за следващата година, САЩ може да започнат да си сътрудничат дори още по-малко с Европа.
Засилващата се тенденция на изключване или пренебрегване на САЩ е директен резултат от непоследователната външна политика на Обама. Тя е определяна като основаваща се на ценностите, но голяма част от света не споделя американските ценности, подозира САЩ в лицемерие или ги обвинява в арогантност. Този вид позициониране изисква постоянство и желание да се сложи военната мощ на САЩ зад принципите на нацията, които уж защитават. Но и двете липсват.
С промени САЩ станаха пискливи и плахи в Близкия изток. Ставащото в Сирия убеди много управници в региона, че Путин е по-ангажиран, и по този начин по-съществен партньор за преговори.
Обама се опита да действа към Китай приятелски и честно. Нищо не сработи. Китайските лидери гледат на „завоя към Азия“ на САЩ, обявен по време на първия мандат на Обама, преди всичко като на ограничаване на Китай. Вторият мандат на Обама, с търговската сделка за Транстихокеанското партньорство (TPP), ясно насочена към ограничаване на икономическата мощ на Китай, не помогна в никаква степен. Китай се опитва да направи двустранните търговски сделки и да укрепи отбраната си с малко уважение към САЩ.
В Европа Обама остана харесван през цялото си осемгодишно управление, но, с изключение на мъртвороденото TTIP, администрацията му не направи нищо за американските съюзници на континента. Оглавяваните от САЩ провали в Либия и Сирия наводниха ЕС с бежанци, но САЩ не предложиха помощ. Обама обеща защита на балтийските страни срещу потенциална руската агресия, от която те се бояха, но размерът на военна помощ, която в крайна сметка пристигна, ги остави пак толкова страхливи, колкото и преди. Украйна, която се надяваше на помощта на САЩ в продължаващата без прекъсване въоръжена конфронтация с Русия, също получи по-малко, отколкото очакваше. От САЩ пристигнаха несмъртоносни оръжия, а Германия и Франция бяха оставени да договарят мирно споразумение с Путин като администрацията на Обама се отдръпна от проблема.
При управлението на Обама САЩ успяха да си създадат имидж на страна, концентрирана изцяло върху собствените си интереси, понякога представяни като ценности, но нежелаеща да влага много в тяхната защита. Те успяха да започнат да изглеждат пасивно-агресивни както за съюзници, така и за врагове.
Привържениците на базираната на ценности външна политика на САЩ се страхуват, че Доналд Тръмп няма да я следва, предпочитайки подход на сделки.. Това би било добре, ако алтернативата е настояването на Обама за ценности, но без решителни действия, за да го подкрепя. Може би САЩ не могат да си позволят да бъдат по-категорични: Няма подкрепа от избирателите за разполагането на сухопътни войски в Близкия изток, още по-малко за рискуването на сблъсъци с Русия или Китай. Но това означава, че САЩ не трябва да претендират, че проектират либералните демократични принципи международно: Това просто ще бъде празно обещание.
Обаче излизането от калъпа на ценности и преминаването към дипломация на сделките не е лесен път. Това изисква ясно разбиране на бизнес в САЩ и на военни интереси във всяка част на света, и на това, от което САЩ са готови да се откажат, за да осигурят тези интереси. Сделка включва даваш и вземаш - понятие, което беше пренебрегнато през годините на Pax Americana. Тръмп може да би се интересуват да действа по този начин, но той ще се нуждае от различна външнополитическа общност, за да играе нова игра: При съществуващата пазарлъците са непознато понятие.
…………………………
Леонид Бершидски, агенция „Блумбърг“
Ню Йорк / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Съветник на Тръмп: Обама се опита да "изолира“ Тръмп

maintext:
/Поглед.инфо/ Килиан Конуей, съветник на новоизбрания президент на САЩ Доналд Тръмп, заяви, че новите санкции против Русия от страна на Белия дом демонстрират желанието на действащия президент Барак Обама да "изолира“ Тръмп преди инаугурацията, съобщи gazeta.ru в петък (30 декември).
"Ще кажа, че даже тези, които поддържат президента Обама по много въпроси, потвърждават, че една от причините за сегашните му действия (въвеждането на санкции против Русия) е билa желанието да изолира избрания президент Тръмп“, заяви Конвей.
Съветникът на Тръмп отбеляза още, че подобни действия не могат да се нарекат мирно предаване на пълномощията при демокрацията.
По-рано посолството на Русия в САЩ реагира на новите санкции.
Според информация на ТАСС, новоизбраният президент Тръмп планира да се срещне през следващата седмица с ръководителите на разузнаването в САЩ, за да проечи въпроса с хакерските атаки, за които е обвинявана Русия от сегашната администрация на Обама.
В четвъртък Обама обяви въвеждането на нови санкции срещу Русия, които Вашингтон свързва с хакерските атаки по време на изборите в САЩ. Под санкции попаднаха руското ФСБ и Главното разузнавателно управление на Генералния щаб на Русия. Освен това от страната бяха изгонени 35 руски дипломати.
Източник: Газета.ру
Стани приятел на Поглед.инфо във facebook и препоръчай на своите приятели


title: Тръмп за Амри: Това е чиста религиозна заплаха, превърната в реалност

maintext:
/Поглед.инфо/ Доналд Тръмп окачестви видео записа, с който тунизиецът Анис Амри обявява вярност към лидера на "Ислямска държава", за "чиста религиозна заплаха, превърната в реалност".
В краткото видео, разпространено от терористичната организация след ликвидирането на Амри,, атентаторът казва: "Призовавам всички мюсюлмански братя, навсякъде по света... Тези в Европа, убивайте кръстоносните свине, всеки както намери за добре."
В "Туитър" бъдещият американски президент Тръмп реагира веднага и окачестви изказването като "чиста религиозна заплаха, превърната в реалност". В същия туит милиардерът призовава държавите да отвърнат на религиозните нападения.
"Такава омраза! Кога най-после САЩ и другите държави ще отвърнат?", пише той.
Вашингтон / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Руското МО: карикатурата на Charlie Hebdo за трагедията с Ту-154 е мерзост

maintext:
/Поглед.инфо/ Руските власти са оскърбени от карикатура на френското сатирично списание "Шарли Ебдо" (Charlie Hebdo), посветена на трагичната катастрофа на Ту-154 над Черно море, пише изданието "Интернешънъл Бизнес Таймс" (International Business Times) в статия, цитирана от RT в четвъртък (29 декември). Карикатурата изобразява викащи от падащия самолет артисти от ансамбъл "Александров". Под нея има надпис: "Репертоарът на военния хор се разширява"
Говорителят на руското военно министерство генерал-майор Игор Конашенков коментира карикатурата със следните думи: "Дори да се обръща внимание на тази пресилена мерзост е унизително за всеки нормален човек. Ще отбележа само едно, което не касае самата рисунка. Ако подобно "творчество" е истинското проявление на "западните ценности", то техните притежатели и защитници са обречени. Най-малкото на самота в бъдеще".
В същия ден "Шарли Ебдо" публикува карикатура на убийството на руския посланик в Турция Андрей Карлов, застрелян в гърба по време на художествена изложба в Анкара на 10 декември 2016 година.
Източник: RT
Стани приятел на Поглед.инфо във facebook и препоръчай на своите приятели


title: Нетаняху извика посланика на САЩ заради резолюция на ООН

maintext:
/Поглед.инфо/ Израелският премиер Бенямин Нетаняху е извикал на разговор посланика на САЩ Дан Шапиро във връзка с приетата от Съвета за сигурност на ООН резолюция за строителството на израелски селища на окупираните територии.
За това първи съобщи в. „Аарец“, а информацията после беше потвърдена от служители на кабинета на Нетаняху. „Аарец“ отбеляза необичайността на тази стъпка, подчертавайки, че днес в израелското външно министерство бяха извикани посланиците на другите страни, подкрепили резолюцията. За разлика от това Нетаняху ще се срещне лично с Шапиро. Вероятно срещата ще е тази вечер.
Израелското МВнР привика днес посланиците на страните от Съвета за сигурност на ООН, подкрепили резолюцията, която изисква Израел незабавно да прекрати цялата си дейност по заселването на палестинските територии. „Аарец“ информира, че на среща в дипломатическото ведомство са били призовани посланиците на Русия, Китай, Япония, Франция, Украйна, Великобритания, Ангола, Египет, Уругвай и Испания. При гласуването САЩ се въздържаха, което направило възможно приемането на резолюцията. На заседание на министерския съвет днес Нетаняху изрази увереност, че приетата в петък резолюция е била формулирана и инициирана от администрацията на президента на САЩ Барак Обама.
Йерусалим / Израел
Източник: БГНЕС
Стани приятел на Поглед.инфо във facebook и препоръчай на своите приятели


title: Тероризъм не е основна версия за катастрофата на самолета край Сочи

maintext:
/Поглед.инфо/ Версията за терористичен акт при разследването на катастрофата на самолета Ту 154 в района на Сочи не се разглежда като основна. Това съобщи на ТАСС източник от руските специални служби.
Според него „самолетът Ту 154 излита от летището „Чкаловски”, където пътниците и багажа са се оглеждали и проверявали подробно”.”Планираше се дозареждане в Моздок, но заради метеорологичните условия то бе пренасочено в Адлер и така не е имало предварителна информация за това, че самолетът ще се дозарежда в аерогарата в Сочи”, поясни той.
Събеседникът на агенцията подчертава, че след кацането в Адлер, самолетът е пол поставен под охрана. „На борда се качиха само двама граничари и един митничар, а от самолета е излизал само щурманът за контрол на зареждането” с гориво. „Самолетът не е бил свързван към захранване от летището, зареждането е извършено от щатния персонал”, добави източникът.
Засега следствието не разглежда версията „терористичен акт” като основна причина за падането на самолета.
Руски военен пътнически самолет Ту-154 изчезна от радарите в 5:27 часа местно време, две минути след излитането си от летището в Адлер. На борда имаше военни, журналисти от три телевизионни канала, музиканти от военния ансамбъл за песни и танци „Александров”, известен по света с многобройните си изяви като "Ансамбъла на Червената армия", който трябваше да изнесе новогодишен концерт в руската военновъздушна база Хмеймим в Сирия.
Отломки от машината бяха открити на 1,5 км. от брега, в района на Сочи, на 50-70 м. дълбочина. Няма оцелели при катастрофата. Операцията по издирването на телата и отломките ще се извършва без спиране и през нощта.
Президентът на Русия Владимир Путин разпореди на премиера Дмитрий Медведев да бъде създадена правителствена комисия за разследване на катастрофата.
Във връзка с трагедията, 26 декември, понеделник, е обявен за ден на национален траур в Русия.
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Шегаджия! Обама е уверен, че може отново да стане президент

maintext:
/Поглед.инфо/ Барак Обама смята, че е можело да бъде преизбран за трети мандат и нацията до голяма степен подкрепя неговата политическа визия. Президентът на САЩ заяви това в интервю, публикувано на подкаст "The Axe Files" и продуцирано от CNN и Университета на Чикаго.
Обама, чийто втори мандат изтича след три седмици, изрази увереност, че американската общественост все още го подкрепя, макар да е гласувала в полза на Доналд Тръмп – политическата му противоположност.
"Убеден съм, че ако се бях кандидатирал за президент отново, по-голямата част от американския народ щеше да се обедини зад мен", посочи той.
Обама призна, че е разочарован от загубата на президентските избори на демократите, когато Хилъри Клинтън бе победена от Тръмп с резултат, който почти никой не прогнозира./АФП
Ню Йорк / САЩ
Източник: БГНЕС
Стани приятел на Поглед.инфо във facebook и препоръчай на своите приятели


title: Геолози: Сибир и Северна Америка ще се обединят в далечно бъдеще

maintext:
/Поглед.инфо/ Сибирската платформа, която в момента обхваща по-голямата част от Сибир, в далечно бъдеще отново ще се обедини с подобната й платформа в Северна Америка, а след 30 милиона години Япония ще се присъедини към Русия.
Това заяви Дмитрий Гладкочуб, директор на Института за изучаване на земната кора в Иркутск.
„Резултатите и моделите, с които разполагаме днес, ни позволяват да прогнозираме как континентите ще се разполагат един спрямо друг в бъдеще. Прогнозата ни за 250 млн. години напред вече е направена. Сибирската платформа отново ще бъде една до друга със северната част на Америка, т.е. отново ще завърши един суперконтинентален цикъл, ще се образува нов суперконтинент“, съобщи ученията.
Гладкочуб обяви, че според прогнозите на геолозите, след 30 милиона години японските острови ще се „присъединят“ към Русия.
Ученият припомни, че преди около 1 милиард години Сибир и Северна Америка са образували един голям суперконтинент с площ над 25 милиона квадратни километра. Тази структура е била ядро, около което са се формирали всички суперконтиненти от Докембрийския период. /РИА „Новости“
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: Терористът от Берлин карал племенник да убие техен роднина

maintext:
/Поглед.инфо/ Убитият терорист от берлинския атентат Анис Амри принуждавал свой племенник да убие роднина, за да докажел предаността си към терористичната организация „Ислямска държава“, пишат британски медии.
Според полицията в Тунис Амри е изпращал пари на племенника си Фади, за да пристигне в Европа преди атентата. Терористът принуждавал Фади да ликвидира вуйчо си, за да докаже верността си към ИД. Става дума за лице, който е роднина както на Фади, така и на самия Амри, защото е съпруг на сестрата на Амри.
След берлинския терористичен акт на 19 декември силите за сигурност в Тунис ликвидираха на 23 декември терористична клетка от трима души, свързана с Амри.
Вечерта на 19 декември той вряза камион в Коледен базар в центъра в Берлин. Загинаха 12 души, а 48 Бяха ранени. Самият терорист бе убит на 24 декември край Милано при престрелка с полицията. Той е имал статут на бежанец. /РИА-Новости
Лондон / Великобритания
Източник: БГНЕС
Стани приятел на Поглед.инфо във facebook и препоръчай на своите приятели


title: Русия нарече "враждебен акт" въоръжаването на сирийската опозиция от САЩ

maintext:
/Поглед.инфо/ Руското външно министерство в свое официално заявление определи решението на САЩ за доставяне на оръжия за сирийските бунтовници като "враждебен акт", който заплашва сигурността на руските бойни самолети и военен персонал. Това заяви говорителят на ведомството Мария Захарова във вторник (27 декември), предава РИА "Новости".
Преди дни американският президент Барак Обама одобри бюджета за отбрана на САЩ за 2017 г., в който е предвидена доставката на военна помощ за антиправителствените формирования в Сирия, припомня агенцията.
"Въпросното решение представлява пряка заплаха за самолетите на ВКС на Русия, за руския военен персонал и посолството ни в Сирия, което нееднократно бе подложено на обстрел. Затова разглеждаме този акт като враждебен", каза Захарова. Като уточни, че с отпадането на ограниченията за доставка на оръжие на сирийската опозиция става възможно снабдяването на терористите със зенитно-ракетни комплекси.
"Вместо да обединим усилията си и да дадем отпор на произвола на екстремистите под разни имена, както ние отдавна предлагаме, Вашингтон разширява възможностите за доставяне на военна помощ на антиправителствените формирования, които слабо се различават от кървавите главорези", заяви Захарова.
Текстът на изявлението е публикуван на официалния сайт на руското външно министерство.
Източник: БГНЕС
Стани приятел на Поглед.инфо във facebook и препоръчай на своите приятели


title: МВР на Турция е разкрило важни подробности по случая с руския посланик

maintext:
/Поглед.инфо/ Вътрешният министър на Турция Сюлейман Сойлу заяви, че следствието е успяло да разкрие "много важни подробности" по случая с убийството на руския посланик Андрей Карлов в Анкара. Това съобщи Anadolu, предаде в събота (24 декември) RT.
Същевременно, по думите на министъра, в момента би било неправилно да се обнародват детайли от разследването.
"Опитваме се да установим връзките на терориста както в Турция, така и извън нея. В момента точно е определена връзката на убиеца с терористичното течение на Фетхулах Гюлен. Покушението не е резултат от лична инициатива на терориста, терористичното нападение е било планирано, заяви Сойлу.
Той подчерта също така връзката на убийството на посланика с терористичните нападения в Турция след парламентарните избори на 7 юни 2015 г. и подчерта, че тези събития "са верига от единен план".
"Турция и Русия няма да се хванат в подобен капан. Политическата воля, проявена от Москва, е ярко потвърждение на това и това всява надежда в нас", допълни ръководителят на ведомството.
По-рано президентът на Турция Реджеп Тайип Ердоган заяви, че убиецът на Карлов Мевлют Алтънташ е член на движението на ислямския проповедник Фетхуллах Гюлена, когото турските власти обвиняват в участие в опита за преврат в страната.
Посланикът на Русия в Турция Андрей Карлов бе убит на 19 декември в Анкара по време на изказването си в Центъра за съвременно изкуство.
Източник: RT
Стани приятел на Поглед.инфо във facebook и препоръчай на своите приятели


title: Индийска технологична компания се разраства по-бързо от Facebook и Whatsapp

maintext:
/Поглед.инфо/ Индийски инженери и предприемачи набират скорост и дори изпреварват гиганти в технологичния бизнес като Skype, Whatsapp и Facebook.
Най-богатият човек в страната стартира мобилна телекомуникационна мрежа, която успява да привлече повече от 50 милиона абонати само за първите три месеца. Това я прави "най-бързо разрастващата се технологична компания не само в Индия, но и в света", пише "Ел Ей Таймс".
Телекомуникационната компания "Релайънс Джио" на милиардера Мукеш Амбани е символ на пазара на растящите технологии в Индия с повече от 1 млрд. потребители на мобилни телефони. "Джио" предлага мобилни данни и високоскоростни, интернет-базирани разговори в рамките на Индия безплатно за първите шест месеца. Освен това, подобно на Google и Apple, "Джио" предвижда пакет от приложения, които предлагат по заявка забавления, дигитални плащания, облачни технологии и други.
Това е принудило конкурентите да намалят цените и е направило мобилните данни по-достъпни за индийските потребители, които плащат едни от най-високите цени в света, от гледна точка на покупателната способност на глава от населението.
Компанията на 59-годишния милиардер Мукеш Амбани дава възможност и на все повече индийци да бъдат онлайн. В Индия само около една трета от 1, 3 милиардното население редовно посещава интернет пространството. Бариера пред „цифровата Индия”, за която премиерът Нарендра Моди се похвали, е недостигът на електричество в селските райони и недобре развитата клетъчна мрежа.
Технологичните компании виждат Индия като един от последните големи източници на нови клиенти в света. Преди пускането на "Джио" през септември, Facebook, Google, Uber и други американски гиганти имаха какви ли не инициативи, насочени към индийските потребители. Сега Амбани очаква инвестицията му да се изплати бързо. Той казва, че в изграждането на "Джио" е инвестирал повече от 22 млрд. долара, което се равнява на годишните приходи на половината му конгломерат.
И още, стартирането на компанията стана в момент, когато Индия се бори с демонетизацията. Страната още се възстановява от шокиращото решение на премиера Моди, който неотдавна обяви, че светкавично изтегля 86 на сто от банкнотите в обръщение, предизвиквайки хроничен недостиг на налични пари. Правителството твърди, че паричната реформа ще ограничи нерегламентираните транзакции и стимулира използването на цифровите методи за плащане, което се вписва в стратегията на "Джио".
Компанията се финансира от дълбоките джобове на конгломерата "Релайънс индъстрийс", който продава всичко от хранителни стоки до слънчевата енергия.
Мумбай / Индия
Източник: БГНЕС
Стани приятел на Поглед.инфо във facebook и препоръчай на своите приятели


title: Откриха едната черна кутия на руския Ту-154

maintext:
/Поглед.инфо/ Водолазите са намерили едно от полетните записващи устройства на мястото на катастрофата на самолета Ту-154 в Черно море. Това съобщава ТАСС, позовавайки се на свой източник от властта.
Също така от службите за спешна помощ се появи информацията, че в района на катастрофа са открити три трупа и голям брой останки.
Припомняме, че по-рано тази вечер беше открит очевидец, според когото причина за падането на самолета е грешка на пилотите, които при излитането са извели Ту-154 под свръхкритичен ъгъл и с твърде ниска скорост. Сега с наличието на едната черна кутия тази информация ще може да се потвърди или опровергае.
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели


title: СЕТА или отражение от кризата на неолибералната глобализация

maintext:
/Поглед.инфо/ На 30 октомври 2016 година в Брюксел, след драматични перипетии в предходните дни и седмици, бe подписано Всеобхватното икономическо и търговско споразумение (Comprehensive Economic and Trade Agreement, CETA) между Европейския съюз и Канада.
Междувременно Споразумението стана обект на масови протести и на особено остри политически и академични спорове както в Европа, така и в Северна Америка. Спорове, в които всъщност се отразява цялата проблематика на кризата на съвременната неолиберална глобализация.
СЕТА е с внушителен обем от 1598 страници, който се разпределя, както следва:
 от 1-ва до 230-а стр. – текстовете на 30-те глави, съдържащи основните договорености относно търговията със стоки, предоставянето на услуги, инвестициите и свързаните с тези дейности режими;
 от 231-ва до 548-а стр. – поредица от приложения към отделните глави, уточняващи условията за прилагане на записаните в тях норми;
 от 549-а до 727-а стр. – три отделни протокола, отнасящи се до правилата за произход, взаимното признаване на изпитанията за качество на стоките, и до фармацевтичните стоки;
 от 728-а до 1598-а стр., или малко над половината от целия текст, обхваща три отделни приложения с таблици, в които са посочени изключенията при прилагането на различни клаузи на Споразумението, записани от страните по него на различни нива, на общностно – за ЕС, и федерално – за Канада, както и на национално – за държавите членки на ЕС, и провинциално – за Канада.
Любопитно е, че в Споразумението липсва съдържанието на текста.
Що се отнася до „качествената“ страна,
СЕТА се представя като образец на новото поколение комплексни споразумения за свободна търговия
имащи за цел да възвърнат динамиката на международната търговия със стоки и услуги и да насърчат взаимните инвестиции – както преките, така и портфейлните. Най-общо, предимствата за ЕС в резултат на Споразумението, според неговите защитници, са в премахване на почти всички вносни мита за стоките, предмет на взаимна търговия, с изключение на някои чувствителни селскостопански стоки; в осигурения достъп до обществените поръчки в Канада; както и в договорената защита на наименованията за географски произход на 173 стоки, включени в приложение 20-А, изнасяни от ЕС на канадския пазар.
Особено се изтъкват записаните текстове в полза на устойчивото развитие. В Глава 22, „Търговия и устойчиво развитие“, страните се позовават на редица международни конвенции и декларации, „…създаващи условия за постигането на пълна и производителна заетост и достойна работа за всички… и потвърждават решимостта си да насърчават развитието на международната търговия така, че да допринася към целта за устойчиво развитие , за благоденствието на сегашните и на бъдещите поколения.“
По-нататък се предвижда създаването на Комисия по търговията и устойчивото развитие, която да отговаря за прилагането на нормите на посочената глава, както и на следващите две – Глава 23, „Търговия и труд“ и Глава 24, „Търговия и околна среда“. Освен това се насърчава създаването и на Форум на гражданското общество, с цел да се поддържа диалог по въпросите на устойчивото развитие, засягани в Споразумението...
Цялата статия прочетете тук
Източник: Ново време
Стани приятел на Поглед.инфо във facebook и препоръчай на своите приятели


authors:
Александър Симов
Юрий Борисов
Калин Първанов
Петър Волгин

title: Анатолий Васерман: Тайните на Охотско море

maintext:
/Поглед.инфо/ В рамките на посещението на Владимир Путин в Япония беше официално съобщено, че Япония е готова за съвместна реализация на проекти на Курилските острови. Означава ли това, че Япония е готова да се откаже от претенциите си към четири от Южнокурилските острови и официално да ги признае за територия на Русия?
Не, засега не означава нищо, защото веднага след това изявление, от страна на японското правителство заявиха, че съвместните проекти няма да попречат на продължаване на преговорите по връщането на островите. Съвсем друго нещо е, че тези проекти ще бъдат полезни и на двете страни. И до известна степен ще намалят страстите на политическия дебат.
Многостранни са желанията да се владеят тези острови. Особено след като интересът към тях се подгрява и от американците. Недалеч от тези острови е проливът, свързващ Охотско море с Тихия океан. Ако японците получат дори един остров от веригата на Големия Курилски хребет, а те претендират не само за Малките, но и за Големите Курилски острови, то Охотско море губи статута на вътрешно.
Появява се възможност САЩ да инсталират на тези острови свои военни бази, които могат да блокират преминаването на нашия Тихоокеански флот в Тихия океан. И дори да провеждат в Охотско море свои военни учения. Докато съвместните проекти действително решават икономическата страна на въпроса, политическата, за съжаление, вероятно още дълго ще остане дискусионна.
Източник: Инфореактор
Стани приятел на Поглед.инфо във facebook и препоръчай на своите приятели


title: Путин, нашият добър приятел!

maintext:
/Поглед.инфо/ Един читател ми пише:
Съпругата ми и аз редовно следим блога ви. Французи сме, живеем във Франция, ортодоксални католици сме и решихме, че може да ви бъде интересно да научите каква е перспективата на оная част от „обикновените хора” във Франция, които са путинови ентусиасти, сред които сме и ние. Не поддържаме Националния фронт на Марин льо Пен. Но християнските ценности и отстояването им вероятно имат слабо влияние върху мнението на хората за руския президент. Лидерският стил на Путин е ненавиждан от американците, но това е без значение за много французи. В действителност, ние сме изправени пред сходни проблеми и се удивляваме от начина, по който Путин се справя с тях! Нека да уточня.
Защо Путиновата подкрепа на християнството не оказва съществено влияние във Франция. Фактът, че Путин се обявява за Защитник на традиционните ценности и християнската вяра е положителен фактор за нас. Но нека направя уговорка: много от неговите жестове – като отпускането на средства за традиционната коледна елха пред парижката катедрала Notre Dame – са прозрачни политически послания и едва ли има някаква илюзия относно дълбочината на неговата лична религиозност.
Всъщност, става все по-трудно да живеем като християни в Европа до голяма степен поради политиката на ЕС, както се вижда от острите реакции спрямо унгарското решение да се въздигне абортът в престъпление. Във Франция обаче, този начин на религиозно и основано на морала отношение не е обичаен.
Според нас, религията и религиозните ценности нямат почти нищо общо с обяснението защо хората във Франция харесват Путин, и защо за националното дясно той е привлекателен. Ценностите на католицизма почти напълно са изчезнали. Както сочите в един ваш пост, по-малко от 5% от населението редовно посещава литургии, като повечето са възрастни хора. Освен в някои специфични райони (някои квартали на Париж, Версай...), трудно ще срещнете практикуващ католик вън от църковните празници!
В интерес на истината, макар католицизмът да е твърде много свързан с френската култура, и някои все още предпочитат да се женят в църква, да кръщават децата си, да освещават върбите си на Цветница и т.н., католическата църква и католическият морал имат много слабо влияние върху живота на по-голямата част от нашите сънародници. Ето някои типични примери за липсата на разбиране на католическите ценности от страна на френската младеж:
- неспособност да разберат класически произведения на литературата, дори и студентите, като например „Принцесата от Клев” (роман от 1678 г., считан за родоначалник на съвременния психологически роман, чието авторство се приписва на мадам Дьо ла Файет, достоверно отразяващ историческите събития във Франция по времето на крал Анри II), поради липсата на познания, едно от които е идеята за греха;
- липса на познания за големите християнски празници като Цветница (с изключение на завършилите католически училища).
Националният фронт е първата или втората френска партия с най-голяма подкрепа – около 30% от електората, дори сред младите хора; и вероятно не е свързана с религиозното мислене. Хомосексуализмът, който е изключително разрушителен за живота на американците, както документирате в блога си, във Франция има твърде слабо влияние.
Как възприемаме лидерския стил на Путин? Според нас, потискането на свободата на словото, печата и др. в Путинова Русия далеч по-малко шокира французите, отколкото американците. Като цяло, ние не се отнасяме към демокрацията по същия начин, както американците. Американското отношение към гражданските свободи не е даденост в другите демокрации. Очевидно в Русия е по-зле, обаче, във Франция:
- Свободата на словото е значително окастрена: расово или национално ориентирани изявления с „езика на омразата” са забранени със закон; „Законът за паметта” санкционира отричането на Холокоста или арменския геноцид. Наскоро Националното събрание прие законопроект срещу организатори на сайтове, които предоставят информация за алтернативни аборти;
- Пресата е дълбоко свързана с политическите сили: скандално или престъпно поведение на политици, което е „обществена тайна” в тесните кръгове, никога не се появява на страниците на вестници, за да не ги дискредитира. Твърде много са примерите: обвиненията срещу бившия шеф на МВФ Доминик Строс-Кан излязоха наяве едва след като се раздухаха от американските съдилища и камериерките на „Софител”. Двойният живот на бившия президент Франсоа Митеран бе разкрит едва след смъртта му. Бившият депутат в Европейския парламент Кон-Бендит и бившият министър Фредерик Митеран си живеят спокойно, въпреки предишните им позорни и твърде отвратителни деяния, включително отявленото малтретиране на деца;
- Нашите разузнавателни служби имат неограничени прийоми да шпионират хората (например, масово нахлуват във „Фейсбук”, за да следят активистите на организацията „Manif”, които се противопоставят на закона за хомосексуалните бракове).
Мога да продължа с примерите, но и тези са показателни. Не казвам, че това е добро или лошо. Инвазивните методи за събиране на разузнавателна информация са вероятно единственото, което би могло да предотврати доста от ужасните терористични атаки в момента. Ще коментирам и онова, което „Ню Йорк Таймс” писа неотдавна, че Националният фронт е получил заем от 9 милиона евро от руска банка. А защо нито една банка на ЕС или швейцарска банка не дадоха заем? Мотивите им не станаха ясни... Ако бях банкер, НФ нямаше да бъде единствената партия, върху която щях да поставя моя залог. Но много от банките към които се обърнаха, дори не благоволиха да отговорят на молбите на НФ. Най-важното е, че френската култура поставя много висок акцент върху силния лидер – водач със стратегическо мислене, който да води страната към величие. Френската монархия бе една от най-силните в света (в смисъл, че властта на монарха беше абсолютна и не зависеше от мощните фамилии); героите от френската история включват тирани като Наполеон, който възстанови робството, но даде на Франция величие; Шарл дьо Гол, който създаде Петата република според личните си съображения, успя да възстанови международното влияние на Франция след позорната капитулация във Втората световна война и Индокитай и все още е почитан, както отляво, така и отдясно! Нашата конституция дава на президента голяма власт – да разпуска Националното събрание, да насрочва нови избори, да придобива „изключителни правомощия” „в случай на сериозна и непосредствена заплаха” за страната за срок от 30 дни, а след това за неопределен срок, освен ако Съвета на сенаторите или депутатите решат, че условията за това вече не са налице (член 16). Франсоа Оланд в наскоро излязлата си книга призна, че президентът може да поиска извършването на целесъобразни екзекуции (отново публична тайна). И никой не го разкритикува за това. Да имаш силен, здрав и много мощен лидер, за френската психика е нещо добро. Точно това е част от привлекателността на Путин.
Как той се справя с нашите проблеми? Русия и Франция имат сходни проблеми. Путин се справя с тях по-ефективно и дори по по-подходящ начин от нашите лидери. Що се отнася до вътрешните работи, Путин показва авторитарен уклон (отново, не особено шокиращо за нас). Първи пример: активистки на групата FEMEN (феминистка група, членовете на която протестират голи срещу сексизма, хомофобията, религиозните институции и пр.), които са напаст, нахлуват в катедралата Notre Dame, повреждат новите камбани, и... за тях няма никакви последствия. Обратното, наказани са полицаите, които ги арестуваха! А лицето на една от активистките на FEMEN е увековечено върху нашите пощенски марки... Докато в Русия, те са зад решетките. Втори пример: „Грийнпийс” са друга напаст. Във Франция те се забавляват, като нахлуват в района на атомни електроцентрали почти ежегодно и до 2015 г. никой не позволяваше да се направи нещо по въпроса. В Русия те са третирани по-енергично, когато се опитаха да влязат в платформа за добив на петрол.
Що се отнася до исляма, това е огромен проблем за Франция, усложнен от неотдавнашните терористични атаки. Франция има второто по брой мюсюлманско население в Европа (след Русия) – от 5 до 10 процента – и най-много проблеми произтичат от тях. Има квартали, в които големи улици се блокират за уличните молитви, които се провеждат всеки петък. Полицията няма достъп до определени райони. Евреите масово се изселват поради заплахи от мюсюлманския антисемитизъм. Имаме стотици доморасли терористи, които отиват да се бият за т.нар. Ислямска държава и след това се връщат най-безнаказано. След всяка атака, най-големият страх на нашата интелектуална класа е призракът на „ислямофобията”. Това е проблем в училищата, това е проблем спрямо жените, това е проблем в болниците, това е проблем в плувните басейни, това е проблем почти навсякъде. До този момент, единственото, което нашите политици правят, е да казват, че това е сериозен проблем.
Русия е европейската страна с най-голямо мюсюлманско население (15 на сто), но няма толкова големи проблеми. Хиляди руски граждани отиват да се бият в Сирия на страната на джихадистите, но досега няма терористична атака на руска земя, свързана с т.нар. Ислямска държава. Що се отнася до националния суверенитет, Путин успя да го възстанови в Русия. Според много европейци той действа в Сирия по единствения нормален начин, противно на това, което правят САЩ. Той подкрепи Сърбия по въпроса за Косово, против решението на САЩ и ЕС. В Украйна той отново се противопостави на САЩ и ЕС. Може само да си мечтаем Франция също да се освободи от претенциите на „международното мнение”!
Дори да изглежда несправедливо, когато някои казват, че сляпо следваме диктата на НАТО или на ЕС, Франция често се оказва подчинена на извъннационални интереси: например, принуждават ни да приемаме мигранти (и от Близкия изток, и от по-бедните страни на ЕС), въпреки че не можем да си го позволим, нито културно, нито финансово. Надявам се тези бележки да бъдат полезни за разбиране на относителната популярност на Путин във Франция. Той изглежда силният човек, в състояние е да взема силни решения що се отнася до проблемите на страната си. Иска ми се да вярвам, че Русия ще стане за Франция по-ценен съюзник от Саудитска Арабия, Катар или Китай.
Честита Коледа на вас и на вашите близки!
Автор: Род Дрехър, отговорен редактор в The American Conservative
Източник: The American Conservative
Превод: д-р Радко Ханджиев
Източник: a-specto
Стани приятел на Поглед.инфо във facebook и препоръчай на своите приятели


title: Русия е унищожила 35 000 бойци в Сирия

maintext:
/Поглед.инфо/ От началото на операцията в Сирия руската авиация е нанесла над 71 000 удари по инфраструктурата на терористите, като са унищожени 35 000 бойци, съобщи руският военен министър Сергей Шойгу пред заседание на колегията на министерството, в което участва и президентът Путин.
„Освободени са 12 360 квадратни километра сирийска територия, 499 населени места. Руската авиация е провела 18 800 полета, като е нанесла 71 000 удара. Ликвидирани са 725 тренировъчни лагера, 405 завода и работилници за производство на боеприпаси, 1500 единици бойна техника, 35 000 терористи, включително 204 полеви командира", докладва министърът. /ТАСС
Москва / Русия
Източник: БГНЕС
Стани приятел на Поглед.инфо във facebook и препоръчай на своите приятели